Setesdal

mini|På kirkevei i Setesdal, foto fra midt på 1900-tallet. Den gamle bondekulturen er levende - bunaden er fremdeles en folkedrakt. 
Setesdal er dalføret langs Otravassdraget fra Hovden i nord til Evje i sør. Dalen ligger i fylket og landskapet Agder og i landsdelen Sørlandet. På begge sider av dalen ligger Setesdalsheiene. Setesdal omfatter kommunene Evje og Hornnes, Bygland, Valle og Bykle.

Riksvei 9, Setesdalsveien, er dalens hovedkommunikasjonsåre fra Kristiansand og gjennom hele Setesdal til Haukeligrend i Telemark i nord. 

Setesdal er kjent for sin tradisjonelle bondekultur der særlig Setesdalsbunaden, sølvsmedkunst og folkemusikk holdes i hevd. I 2019 ble sang, dans og musikk fra Setesdal oppført på UNESCOs liste over immateriell kulturarv.

 Dalen og distriktet 
Navnet Setesdal ble opprinnelig brukt bare om de to nordligste kommunene i fylket, Bykle og Valle. Området nedenfor ble kalt Otrudal. I neste omgang forskjøv grensen for Setesdal seg sørover til Bygland med Byglandsfjord. Man brukte da begrepene Øvre- og Nedre Setesdal. I dag regner man at hele dalføret fra Bykle til og med kommunene Iveland og Evje og Hornnes hører til Setesdal. Mer enn halvparten av tidligere Aust-Agders areal tilhørte Setesdalskommunene. Området var tidligere en del av distriktet Råbyggelaget i Agder, dengang kystområdene gikk under navnet Agdesiden.
Distriktet Setesdal omfatter den nordvestlige delen av Agder fylke, med de fem kommunene Valle, Bykle, Bygland, Evje og Hornnes og Iveland. Tettstedet Evje er regionalt sentrum. Andre tettsteder fra sør mot nord er Birketveit, Byglandsfjord, Bygland, Ose, Rysstad, Valle, Bykle og Hovden. Setesdal har et areal på 4 855,97 km² og 8 255 innbyggere 1. januar 2015.Statistisk sentralbyrå: Kvartalsvise befolkningsendringer 1. januar 2015 Det utgjør 53,0 % av arealet og 7,2 % av folkemengden i tidligere Aust-Agder fylke.

I 2011 ble det gjennomført en folkeavstemning i Aust-Agder om sammenslåing med Vest-Agder til ett fylke (Agder). Ja-andelen i Setesdal var 69,0 %, men resultatet for hele Aust-Agder samlet var en nei-andel på 66,7 %.

 Natur og geografi 
Det svekonorvegiske grunnfjellsskjoldet har noen større, nord-sør-gående sprekksoner som gjennom nyere tid har blitt gravd ut av istider og smeltevann, og disse sprekksonene har gitt opphav til Setesdalen og de andre større elvedalene i Agder.Honoria Bjerknes Hamre, Fjellet, Cappelen 2006, side 148-149. Fjellområdene i Setesdalen består av drøyt 1 milliard år gammelt grunnfjell med sur jord, og hvor bare Otras avsetninger av grus- og løssmasser gir egentlig grunnlag for jordbruket langs dalen. Jordbrukstradisjonen har gitt en særegen og rik kultur, men har ikke gitt grunnlag for noen stor befolkning, og den svært isolerte beliggenheten av dalen har skapt svært egne dialektformer.

 Kommunikasjoner 
Riksvei 9, Setesdalsveien, går fra Kristiansand i sør, opp gjennom hele Setesdal til den møter E134 ved Haukeligrend i Telemark i nord. Langs veien har Setesdal Regionråd reist belyste granittbautaer som er dekorert med regionens symbol, «kruller».

Setesdal har også egen flyplass, Valle flyplass. 

Et arkeologisk funn er Langeid-sverdet ( - funnet i 2011). Funnet ble gjort under gravearbeider ved omlegging av Riksvei 9 på Langeid i Bygland.

 Kommuner 
Setesdal er inndelt i fire kommuner:

NrKartNavnAdm.senterFolketallStatistisk sentralbyrå: Folkemengde 1. januar 2014Flatemålkm²Målform421925px|center|Evje og Hornnes kommune EvjeNøytral422025px|center|Bygland kommune ByglandNynorsk422125px|center|Valle kommune ValleNynorsk422225px|center|Bykle kommune BykleNynorsk

 Kommunehistorikk 
I 1838 ble området inndelt i kommunene Evje og Vegusdal, Hornnes og Iveland, Bygland og Valle. I 1877 ble Evje og Vegusdal delt i Evje og Vegusdal kommuner. I 1886 ble Hornnes og Iveland delt i Hornnes og Iveland kommuner. I 1902 ble Bykle utskilt fra Valle. i 1915 ble Hylestad utskilt fra Valle. I 1962 ble Evje og Hornnes slått sammen til Evje og Hornnes kommune, og Hylestad ble gjeninnlemmet i Valle. (Kilde: Brøgger, Waldemar: Norge. Geografisk leksikon. Cappelen, 1963). I 1967 ble Vegusdal innlemmet i Birkenes kommune.

 Administrative inndelinger 
Kommunene Bykle, Valle, Bygland og Evje og Hornnes samarbeider i Setesdal Regionråd, mens Iveland er med i Knutepunkt Sørlandet (fra 2005).NRK.no, Gunnar Kleiberg: «Iveland melder seg ut av Setesdal», 15. desember 2005 (Besøkt 8. januar 2013) Kommunene i distriktet sammenfattet med næringsregion Setesdal NHO. Distriktet tilhører domsmyndighetsområdet til Kristiansand tingrett under Agder lagdømme. I den norske kirken inngår hele distriktet i Otredal prosti under Agder og Telemark bispedømme, og inngikk i det tidligere Sætersdalen fogderi.

 Tettsteder 
Noen tettsteder i Setesdal, rangert etter innbyggertall 1. januar 2013 (kommune i parentes):Statistisk sentralbyrå: Tettsteder. Folkemengde og areal etter kommune. 1. januar 2013.

Evje – 2 408 (Evje og Hornnes)
Hovden – 394 (Bykle)
Byglandsfjord – 368 (Bygland)
Valle – 264 (Valle)
Bykle – 223 (Bykle)

 Befolkningsutvikling 
Tabellen viser befolkningsutviklingen i de fem setesdalskommunene fra 1769 til 2015,Statistisk sentralbyrå: Folke- og boligtellingen 2001, kommunehefter for Iveland, Evje og Hornnes, Bygland, Valle og Bykle kommuner.Statistisk sentralbyrå: Folkemengd 1. januar 2015. Heile landet, fylke og kommunar. og Statistisk sentralbyrås hovedprognose for folketallet i 2040:Statitisk sentralbyrå: Folkemengde 1. januar i kommunene fremskrevet 2040. Middelalternativet.

 År  Iveland  Evje og H.  Bygland  Valle       Bykle  Setesdal 1769  596  1 072  1 136  997  278  4 079 1801  711  1 278  1 215  1 171  326  4 701 1815  759  1 366  1 341  1 222  340  5 028 1825  835  1 502  1 497  1 396  388  5 618 1835  969  1 744  1 790  1 635  455  6 593 1845  1 030  1 853  1 956  1 883  524  7 246 1855  1 103  1 984  2 141  1 878  523  7 629 1865  1 097  1 974  2 227  1 907  531  7 736 1875  1 077  2 020  2 224  1 870  520  7 711 1890  1 072  2 029  2 061  1 788  498  7 448 1900  1 068  2 120  2 149  1 718  478  7 533 1910  1 067  2 491  2 194  1 709  486  7 947 1920  1 000  2 700  2 321  1 753  561  8 335 1930  1 130  2 815  2 001  1 675  654  8 275 1946  1 088  3 082  1 954  1 714  703  8 541 1950  1 091  2 946  1 842  1 669  647  8 195 1960  973  2 897  1 683  1 531  563  7 647 1970  757  2 930  1 552  1 444  464  7 147 1980  1 002  3 246  1 561  1 494  701  8 004 1990  1 139  3 368  1 389  1 416  757  8 069 2001  1 107  3 322  1 327  1 438  852  8 046 2020  1 326  3 635  1 160  1 161  975  8 257 2040  1 901  4 709  1 317  1 409  1 046  10 382

 Stortingsvalgene 1906–1918 
Sætersdalen var en valgkrets i Nedenes amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Sætersdalen valgte således én representant og én personlig vararepresentant.

Valgkretsen Sætersdalen bestod av herredene Mykland, Vegusdal, Iveland, Hornnes, Evje, Bygland, Valle, Hylestad fra 1915 og Bykle med rundt 9 000 innbyggere og 4 500 stemmeberettigede etter innføringen av kvinnelig stemmerett.

 Valgresultat 
ValgårVenstreSocialisteneKirkepartiet 1. valgomgang 2. valgomgang 1. valgomgang 2. valgomgang 1. valgomgangStemmerAndelStemmerAndelStemmerAndelStemmerAndelStemmerAndel1906 66756,1%54 4,5% 117 9,8%349(V og Sm) 29,4%190975165,3%202 17,6%180 15,7%1912824 66,1% 397 31,8% 19151 283 48,7%1 88265,8%82931,5%96133,6%521 (V og L) 19,8% 19181 083(V og L) 37,2%1 82764,9%992 34,1%971 34,5%72185 30,6% 

 Stortingsrepresentanter 
 Periode Representant Parti Vararepresentant 1907–1909 Fhv. statsråd Lars Knutson Liestøl, Bygland Venstre Gårdbruker Anders Kristensen Skaiaa, Iveland 1910–1912 Fhv. statsråd Lars Knutson Liestøl, Bygland Venstre Gårdbruker Anders Kristensen Skaiaa, Iveland 1913–1915 Fhv. statsråd Lars Knutson Liestøl, Bygland(1) Venstre Gårdbruker Anders Kristensen Skaiaa, Iveland 1916–1918 Amtmann Sven Aarrestad, Arendal Venstre Kirkesanger J. O. Klepsland, Vegusdal 1919–1921 Lærer og gårdbruker Aasulv Eivindson Lande, Bygland Venstre og Landmandspartiet Gårdbruker Gunnar Torgeirson Rysstad, Hylestad
(1)Liestøl ble valgt, men døde før Stortinget ble konstituert.

 Referanser 

 Eksterne lenker 

 Setesdal Regionråd


Kategori:Daler i Agder
Kategori:Landskap i Norge
Kategori:Distrikter i Norge
Kategori:Agder
Kategori:Valgdistrikter ved Stortingsvalg